section_heading: Životopis
paragraph_text: Krešimir Galović rođen je u Osijeku 1966. godine. Proučava povijest hrvatske arhitekture te piše o temama hrvatske arhitekture 20. stoljeća.culturenet.hr: Hrvatska arhitektura danas, preuzeto 7. ožujka 2013. Objavio je niz stručnih prikaza i članaka u časopisima i novinama kao što su Peristil, Čovjek i prostor, Arhitektura, Kontura, Jutarnji list, Vijenac i drugima. Suradnikom je biblioteke Psefizma za koju je objavio nekoliko naslova iz povijesti hrvatske arhitekture u seriji "Skice i crteži - Viktor Kovačić, Vjekoslav Bastl, Edo Šen i Stjepan Podhorsky", te pogovor za knjigu Zdenka Strižića O stanovanju- Arhitektonsko projektiranje I i II. Od 1997. do 2000. godine s Vinkom Penezićem, Krešimirom Roginom i Ivanom Muckom uređivao je časopis Čovjek i prostor, a nakon toga je suradnikom u matičinom časopisu Vijencu gdje je s Vinkom Penezićem uređivao rubriku "Prostor i čovjek". Od 2004. godine u Matici hrvatskoj u Odjelu za povijest umjetnosti, etnologiju, arheologiju i arhitekturu načelnik je odsjeka za arhitekturu. Viši je stručni savjetnik Uprave za zaštitu kulturne baštine u Ministarstvu kulture Republike Hrvatske.<ref>Ministarstvo kulture Republike Hrvatske: Obilježavanje Dana europske baštine 2012., preuzeto 7. ožujka 2013.